OzLabs/hebrew-wiki-articles huggingface dataset:
פדרציית החתירה הבין-לאומית

פדרציית החתירה הבין-לאומית (בצרפתית: Fédération Internationale des Sociétés d'Aviron או בקיצור FISA) היא הפדרציה הבין-לאומית של ענף החתירה. הנשיא הנוכחי שלה הוא ז'אן-כריסטוף רולאן. הפדרציה מפקחת על התחרויות גביע העולם בחתירה, אליפות העולם בחתירה ודומיהן.

== היסטוריה ==
הפדרציה יוסדה בידי נציגי ענף החתירה מצרפת, שוודיה, בלגיה ואיטליה ב-25 ביוני 1892 בטורינו כתגובה לפופולריות ההולכת וגדלה של ענף ספורט החתירה, גם הנסיבות הצריכו אחידות תקנות כמו אורך המרוץ, סניית הסירה, וקטגוריות משקל. כמו כן הימורים על מרוצי חתירה באותו זמן היו דבר נפוץ, והחותרים או המאמנים היו לעיתים קרובות מהמרים בעצמם. מצב בחובבים לא היה ידוע בספורט. מצב כזה יכול היה להביא אסון על הספורט כמו מרוצים מכורים.

FISA הקימה את המשרד הראשי שלה בלוזאן, שווייץ ב-1922.

==ראו גם==
* מדליית תומאס קלר

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:חתירה
קטגוריה:פדרציות ספורט
אנדי ליניגן

אנדרו "אנדי" ליניגן (באנגלית: Andrew "Andy" Linighan; נולד ב-18 ביוני 1962) הוא כדורגלן עבר אנגלי ששיחק בעמדת הבלם.

ליניגן נולד בהרטלפול למשפחה שעסקה זה מכבר בכדורגל, כאשר אחיו דייוויד ובריאן היו כדורגלנים מקצוענים. ליניגן החל את הקריירה שלו במועדון המקומי הרטלפול יונייטד, לפני ששיחק בלידס יונייטד (1984–1986), אולדהאם אתלטיק (1986 - 1988) ונוריץ' סיטי (1988 - 1990). ליניגן היה בלם גבוה וחזק, שהתפרסם בזכות משחקו השליו במדי נוריץ'. בקיץ 1990 הוא הועבר לארסנל של ג'ורג' גרהאם תמורת 1.2 מיליון לירות שטרלינג, אף על פי שבארסנל שיחקו כבר טוני אדמס וסטיב בולד.

תפקידו העיקרי של ליניגן היה למלא את מקומם של אדמס ובולד. בעונתו הראשונה, שהסתיימה בזכיית ארסנל באליפות, הוא השתתף בעשרה משחקים. אחד מהישגיו החשובים ביותר בארסנל היה בסיום עונת 1992/1993; לאחר ניצחון על שפילד ונסדיי בגמר גביע הליגה נערך משחק גמר גביע ה-FA, שגם בו השתתפו שני המועדונים. המשחק הראשון הסתיים בתיקו 1 - 1, וכך גם המשחק החוזר; בדקה האחרונה של ההארכה של משחק זה הצליח ליניגן לנגוח את שער הניצחון. בעקבות שער זה ארסנל היה למועדון הראשון באנגליה שזוכה ב"דאבל גביעים". שער זה הוביל לכך שנוריץ' סיטי, מועדונו הקודם של ליניגן, העפיל לגביע המחזיקות.

ליניגן לא קנה לעצמו מקום קבוע בהרכב ארסנל בתקופה זו, בין השאר בעקבות החתמתו של מרטין קיאון. למרות זאת הוא נותר בארסנל עד להעברתו לקריסטל פאלאס בינואר 1997. הוא סייע לפאלאס להעפיל בחזרה על הפרמייר ליג, ואף זכה לענוד את סרט הקפטן של המועדון. הוא נשאר בפאלאס למרות הקשיים הכלכליים, גם כאשר ההנהלה נאלצה להשאילו לקווינס פארק ריינג'רס לחלק מעונת 1998/1999 כדי להתמודד עם בעיות בתשלום שכר השחקנים. ליניגן חזר לפאלאס בתום תקופת ההשאלה, ונבחר על ידי האוהדים לשחקן השנה של 1999/2000. אולם, ליניגן הסתכסך עם הבעלים החדש סיימון ג'ורדן, ובסתיו 2000 שוחרר מקריסטל פאלאס בהעברה חופשית. בשאר העונה הוא שיחק באוקספורד יונייטד, וירד עם מועדונו החדש לליגה השלישית. לאחר מכן הוא שיחק עבור מועדון סנט אלבנס החובבני, לפני שפרש מכדורגל והחל לנהל עסק שרברבות עצמאי.

==קישורים חיצוניים==

* [http://www.ex-canaries.co.uk/players/linighan.htm ביוגרפיה] באתר ex-canaries.co.uk

קטגוריה:בלמי כדורגל אנגלים
קטגוריה:כדורגלנים אנגלים
קטגוריה:כדורגלני לידס יונייטד
קטגוריה:כדורגלני אולדהאם אתלטיק
קטגוריה:כדורגלני נוריץ' סיטי
קטגוריה:כדורגלני ארסנל
קטגוריה:כדורגלני קריסטל פאלאס
קטגוריה:כדורגלני קווינס פארק ריינג'רס
קטגוריה:אנגלים שנולדו ב-1962
רפסנג'אן

רפסנג'אן (בפרסית: رفسنجان) היא עיר באיראן, בפרובינציית כרמאן. רפסנג'אן המרכז של איראן לגידול פיסטוק, לפי ההערכה האוכלוסייה בעיר מונה 134,848 (שנת 2005).

רפסנג'אן היא גם מרכז גדול לייצור שטיחים על אף שאלו נמכרים בתור שטיחים כרמאנים במקום שטיחים רפסנג'אנים. מקום תעסוקה חשוב נוסף הוא מכרה הנחושת סרצ'שמה. סביבת העיר היא מקורה של משפחת רפסנג'אני, בעיירה בהרמאן.

==קישורים חיצוניים==

קטגוריה:איראן: ערים
קטגוריה:פרובינציית כרמאן: יישובים
כרמאן

כרמאן () היא עיר בדרום-מזרח איראן ובירת הפרובינציה הקרויה על שמה. העיר שוכנת בשוליים המערביים של מדבר לוט בגובה 1,755 מטרים מעל פני הים ומרוחקת כ-800 ק"מ דרום-מזרחית לבירה טהראן. על פי מפקד האוכלוסין האחרון של איראן משנת 2016 אוכלוסיית העיר מנתה 537,718 בני אדם, רובם מוסלמים שיעים כשלצידם מיעוט זורואסטרי.

כרמאן הוזכרה כבר בעת העתיקה אצל היוונים בשם כרמאני. אזכורים מהעת העתיקה נוקבים גם בשמות כארמאניה, כרמאניה וזרמאניה. סבורים כי העיר הוקמה בימי המלך ארדשיר הראשון מייסד האימפריה הסאסאנית, ב. מדרום לכרמאן נמצאות חורבות העיר העתיקה . 

בנוף הפוליטי מושלות דמויותיהם של האחים רפסנג'אני, הנשיא לשעבר אכבר האשמי רפסנג'אני ואחיו סגן הנשיא , שמוצאם מהיישוב הסמוך לרפסנג'אן. כמו כן, מפקד כוח קודס לשעבר קאסם סולימאני נולד בכפר במחוז כרמאן, וגדל בעיר. סולימאני גם נקבר בבית הקברות של העיר בשנת 2020 לאחר חיסולו בבגדאד.

בינואר 2024, ביום השנה הרביעי לחיסולו של סולימאני, בשעה שאלפים השתתפו בצעדה לזכרו סמוך לקברו, בוצע פיגוע כפול באזור הקבר שגבה את חייהם של לפחות 95 איש.

==קישורים חיצוניים==

* 
* [https://web.archive.org/web/20181106232105/http://www.irantouronline.com/kerman/natural-attractions/mahan-summer-residing-places-kerman.html גן כרמאן]
* [https://web.archive.org/web/20090419024955/http://www.persia.org/imagemap/kerman.html תמונות אתרים היסטוריים בעיר]
* 

==הערות שוליים==

קטגוריה:איראן: ערים
קטגוריה:פרובינציות איראן: ערי בירה
קטגוריה:פרובינציית כרמאן: יישובים
קטגוריה:איראן: ערי בירה לשעבר
מלקולם מקדונלד (כדורגלן)

מלקולם איאן מקדונלד (באנגלית: Malcolm Ian Macdonald; נולד ב-7 בינואר 1950) הוא כדורגלן עבר אנגלי ששיחק בעמדת החלוץ.

==קריירת משחק ואימון==
מקדונלד נולד בפולהאם שבלונדון, והחל את הקריירה שלו בעמדת הבלם לפני שעבר לעמדת החלוץ. מקדונלד שיחק עבור המועדון המקומי פולהאם במשך עונה אחת (1968/1969) לפני שעבר ללוטון טאון. כששיחק בלוטון הוא הבקיע 49 שערים ב-88 משחקים, ובשל כך זכה לתשומת לבו של המאמן ג'ו הארווי מניוקאסל יונייטד והוחתם שם בקיץ 1971 תמורת 180,000 לירות שטרלינג. מקדונלד היה לאחד השחקנים הפופולריים בקרב האוהדים, וכבר בהופעת הבכורה בניוקאסל הוא הבקיע שלושער מול ליברפול. מקדונלד היה מלך השערים של ניוקאסל במשך חמש עונות רצופות.

בזמן ששיחק עבור ניוקאסל הוא ערך את הופעת הבכורה שלו במדי נבחרת אנגליה במשחק נגד נבחרת ויילס. במשחק מול נבחרת קפריסין שנערך ב-16 באפריל 1975 הוא הבקיע את כל חמשת השערים בניצחון 5 - 0, ובכך קבע שיא שטרם נשבר. מקדונלד השתתף בסך הכל ב-14 משחקי נבחרת שבהם הבקיע 6 שערים (השער הנוסף היה בניצחון 2 - 0 על נבחרת גרמניה המערבית).

מקדונלד עבר לשחק בארסנל ב-1976 תמורת שליש מיליון לירות שטרלינג. הוא שיחק בארסנל במשך שתי עונות מלאות שבהן היה מלך השערים, אך נפצע בברכו במשחק גביע הליגה מול רותרהאם בתחילת עונת 1978/1979, ולא הצליח להתאושש ממנה. לאחר מספר חודשים ביורגודן משוודיה הוא הודיע על פרישה, והוא בן 29 בלבד. מקדונלד מעולם לא זכה בתואר כלשהו, אך הפסיד בגמר גביע ה-FA פעמיים (אחת בניוקאסל ואחת בארסנל).

לאחר פרישתו הוא חזר לפולהאם ואימן את המועדון בין 1980 ל-1984. תחילת הקדנציה שלו בפולהאם הייתה מוצלחת עם העפלת ליגה ב-1982. בעונת 1982/1983 המועדון היה על סף העפלה לליגה הראשונה לאורך רוב העונה, אך בעקבות יכולת לא טובה בחלק האחרון של העונה המועדון סיים רק במקום הרביעי. העונה הבאה לא הייתה טובה גם כן, ובאפריל 1984 הוא הוחלף על ידי ריי הרפורד. לאחר פולהאם עבר מקדונלד להאדרספילד טאון, ואימן שם בין 1987 ל-1988. הקדנציה שלו בפולהאם הייתה גרועה, ובמהלכה המועדון ירד מהליגה השנייה כאשר במהלך העונה הוא ספג תבוסה משפילה של 1 - 10 למנצ'סטר סיטי.

==לאחר הכדורגל==
מקדונלד התמכר לשתייה חריפה לאחר שנאלץ להכריז על פשיטת רגל בעקבות ניסיון לא מוצלח בעסקים, ולאחר שהתגרש מאשתו השנייה. ב-1997 הוא הצליח להיגמל משתיית אלכוהול.

לאחר שהחלים מהתמכרותו הוא עבד כמגיש בתוכנית רדיו העוסקת בכוכבי כדורגל, כאשר לצידו מגישים ברני סלייבן ומיקי הורסוויל. כמו כן, הוא מגיש תוכנית אירוח שבה הוא המנחה היחיד, ומראיין בה כוכבי כדורגל שפרשו. בין השחקנים שהתראיינו בתוכניתו ניתן למנות את איאן רייט, איאן ראש ופרנק סטייפלטון.

==קישורים חיצוניים==
* 

* [http://www.arsenal.com/news/news-archive/gunners-greatest-players-44.-malcolm-macdonald מידע] באתר הרשמי של ארסנל
* [http://www.guardian.co.uk/football/2003/aug/03/newsstory.sport כתבה] בעיתון הגרדיאן על החלמתו של מקדונלד מהתמכרות

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני פולהאם
קטגוריה:כדורגלני לוטון טאון
קטגוריה:כדורגלני ניוקאסל יונייטד
קטגוריה:כדורגלני ארסנל
קטגוריה:כדורגלני יורגודן
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:מאמני פולהאם
קטגוריה:מאמני האדרספילד טאון
קטגוריה:אנגלים שנולדו ב-1950
סרצ'שמה

סרצ'שמה (בפרסית: سرچشمه) הוא מכרה נחושת בפרובינציית כרמאן באיראן, נחשב למכרה השני בעתודותיו בעולם. מכיל בתוכו גם כמויות ניכרות של מוליבדן, זהב ועוד מתכות נדירות.

המכרה נמצא כ-160 ק"מ דרומית-מערבית לעיר כרמאן ו-50 ק"מ דרומית לרפסנג'אן. סרצ'שמה נמצא ברום ממוצע של כ-2,600 מטרים, כאשר הנקודה הגובה ביותר עומדת על כ-3,000 מטר.

==קישורים חיצוניים==
*[http://www.nicico.com/ אתר תעשיות קופר]

קטגוריה:מכרות
קטגוריה:איראן: כלכלה
קטגוריה:פרובינציית כרמאן
קבוצת ריו

המדינות החברות בקבוצת ריו
המנגנון הקבוע להתייעצות ותיאום פוליטי (בספרדית: El Mecanismo Permanente de Consulta y Concertación Política), המוכר יותר בכינוי קבוצת ריו (ספרדית: Grupo de Río), הוא ארגון בינלאומי המורכב מ-23 מדינות באמריקה הלטינית ובאיים הקריביים. הארגון נוסד ב-18 בדצמבר 1986 בריו דה ז'ניירו בברזיל על ידי ארגנטינה, ברזיל, קולומביה, מקסיקו, פנמה, פרו, אורוגוואי וונצואלה (שנקראו אז "קבוצת השמונה"). בתחילת דרכו, בזמן המלחמה הקרה, היו פרשנים שתפסו את הארגון כחלופה לארגון מדינות אמריקה, שנשלט בידי ארצות הברית. 

לארגון אין מזכירות או גוף מבצע קבועים, והיא מתנהלת באמצעות ועידות פסגה שנתיות בהשתתפות כלל ראשי המדינות החברות.

==ועידות קבוצת ריו==
הפסגה ה-20 של קבוצת ריו
{| class="sortable wikitable" border="0" align="top"
|+ align="center" |<big>רשימת ועידות קבוצת ריו</big>
|- 
! מס' ועידה
! שנה
! עיר
! מדינה
|-
| I || 1987 || אקפולקו || מקסיקו
|-
| II || 1988 || מונטווידאו || אורוגוואי
|-
| III || 1989 || איקה|| פרו
|-
| IV || 1990 || קראקס || ונצואלה
|-
| V || 1991 || קרטחנה || קולומביה
|-
| VI || 1992 || בואנוס איירס || ארגנטינה
|-
| VII || 1993 || סנטיאגו || צ'ילה
|-
| VIII || 1994 || ריו דה ז'ניירו || ברזיל
|-
| IX || 1995 || קיטו || אקוודור
|-
| X || 1996 || קוצ'במבה || בוליביה
|-
| XI || 1997 || אסונסיון || פרגוואי
|-
| XII || 1998 || פנמה סיטי || פנמה
|-
| XIII || 1999 || וראקרוס || מקסיקו
|-
| XIV || 2000 || קרטחנה || קולומביה
|-
| XV || 2001 || סנטיאגו || צ'ילה
|-
| XVI || 2002 || סן חוסה || קוסטה ריקה
|-
| XVII || 2003 || קוסקו || פרו
|-
| XVIII || 2004 || ריו דה ז'ניירו || ברזיל
|-
| XIX || 2007 || ג'ורג'טאון || גיאנה
|-
| XX || 2008 || סנטו דומינגו || הרפובליקה הדומיניקנית
|-
| XXI || 2009 || סקטקס || מקסיקו
|-
| XXII || 2009 || מנגואה || ניקרגואה
|-
| XXIII || 2010 || קנקון || מקסיקו
|-
|}

===הוועידה ה-20 של קבוצת ריו===
הוועידה ה-20 של קבוצת ריו התקיימה במרץ 2008, ובמסגרתה נפתר הקונפליקט שפרץ בין ונצואלה ואקוודור לקולומביה כשבוע לפני כן.

==החברות בארגון==
ב-2009 עמד מספר החברות בארגון על 23 מדינות וארגון אזורי אחד (בסוגריים שנת ההצטרפות):

== קישורים חיצוניים ==
* [http://www.fmprc.gov.cn/eng/gjhdq/dqzzywt/2633/2634/t15539.htm The Rio Group], משרד החוץ של הרפובליקה העממית של סין

== הערות שוליים ==

קטגוריה:אמריקה הלטינית
קטגוריה:ארגונים בין-לאומיים אזוריים
קטגוריה:ארגונים על לאומיים באמריקה הלטינית
קטגוריה:ארגונים בין-ממשלתיים
פסטיבל הג'אז במונטרה

להקת אודיאוסלייבז מנגנת בפסטיבל הג'אז במונטרה
פסטיבל הג'אז במונטרה (באנגלית: Montreux Jazz Festival) מתקיים ביולי מדי שנה בעיר מונטרה שבשווייץ, ובפירוט, בקנטון וו, על גדות אגם ז'נבה, למרגלות הרי האלפים. 

פסטיבל הג'אז במונטרה הוא אחד מפסטיבלי הג'אז המוכרים והמוערכים. למרות שמו, כיום הפסטיבל פתוח לסגנונות רבים מאוד של מוזיקה, כשג'אז הוא רק העיקרי, ולא היחידי. הוא נמשך שלושה שבועות כל שנה, ומגיעים אליו מאות אלפי מאזינים.

==היסטוריה==
פסטיבל הג'אז במונטרה נוסד בשנת 1967 על ידי קלאודה נובס, גאו ורמאד ורנה לנגאל. תחילה הוא היה מתקיים בקזינו מונטרה למשך שלושה ימים כל פעם, והיו מנגנים בו נגני ג'אז בלבד. בין המוזיקאים הבולטים שהשתתפו בפסטיבל בתקופה ההיא נמנים מיילס דייוויס, קית' ג'ארט, ביל אוונס, ות'ר ריפורט, נינה סימון ואלה פיצג'ראלד.

בשנות השבעים הפסטיבל פתח את עצמו לעוד סגנונות מוזיקליים, בעיקר רוק, בלוז ומוזיקת נשמה. בשנת 1971, בזמן הופעה של פרנק זאפה, הקזינו בו התנהל הפסטיבל עלה בלהבות, אירוע שהונצח בשירם של דיפ פרפל Smoke on the Water. הפסטיבל נדד בין אולמות במונטרה, עד שהקזינו החדש נבנה רק בשנת 1975.

בשנת 1990 הופיעה בפסטיבל עפרה חזה עם שירים מאלבומיה הבינלאומיים. ההופעה תועדה על גבי דיסק וDVD שיצאו לאחר מותה.

במשך השנים המשיך הפסטיבל להיפתח לסגנונות, בדגש על מוזיקה ברזילאית. 

בין המוזיקאים הבולטים שניגנו בפסטיבל, מלבד אלו שצוינו לעיל, ניתן למנות (בסדר אקראי) את: מקס רואץ', ארט בלייקי ושליחי הג'אז, ויין שורטר, סאני רולינס, אוסקר פיטרסון, דיזי גילספי, צ'ארלי מינגוס הרבי הנקוק, צ'יק קוריאה, ג'אקו פסטוריוס, וינטון מרסליס, מרווין גיי, ריי צ'ארלס, ג'יימס בראון, לאונרד כהן, ג'ת'רו טאל ד"ר ג'ון, אריק קלפטון, רינגו סטאר, ג'ו סטריאני, גרי מור, סטיבי ריי ווהן, סיגור רוס, טורי איימוס.

==קישורים חיצוניים==

* 

* 
* [http://www.montreuxjazzfestival.com Montreux Jazz Festival]
* [http://www.claudenobsfoundation.com Claude Nobs Foundation]
* [https://www.youtube.com/results?search_sort=video_view_count&search_query=description%3A%28Live+Montreux%29 Live at Montreux on YouTube]
* [http://edition.cnn.com/CNNI/Programs/revealed/nobs/ Claude Nobs Revealed on CNN.com International]

קטגוריה:ג'אז
הג'אז במונטרה
קטגוריה:שווייץ: תרבות
קטגוריה:מונטרה
ויוסוניק

ויוסוניק (באנגלית: ViewSonic) היא חברה אמריקאית-טאיוואנית ותאגיד רב-לאומי. החברה מתמחה בעיקר במוצרי אלקטרוניקה, מסכי מחשב וטלוויזיה, ומקרנים מסוגים שונים המיועדים הן לצורכי קולנוע ביתי והן לגופים עסקיים שונים.

==היסטוריה==

החברה נוסדה בארצות הברית בשנת 1987 בשם Keypoint Technology Corporation. בשנת 1990 היא השיקה קו מסכי מחשב "ויוסוניק" (ViewSonic) ותוך זמן קצר החליפה את שמה לשם המותג המצליח.

==קישורים חיצוניים==

* 

קטגוריה:חברות אלקטרוניקה אמריקאיות
ביוגאוגרפיה

[[סיפאקה שחורת מצח בנוף מיוער במדגסקר. גם הסיפאקה וגם הצמחייה אנדמיים וחיים אך ורק במדגסקר.]]
[[מיינה מצויה – ציפור שמוצאה מדרום-מזרח אסיה והודו שהופצה על ידי האדם הרחק מתפוצתה הטבעית.]]
ביוגאוגרפיה (באנגלית: Biogeography) היא תחום מדעי שעוסק בלימוד הפיזור הגאוגרפי של מינים ביולוגיים במרחב ולאורך הזמן. בכך, הביוגאוגרפיה משלבת בין מדעי הגאוגרפיה למדעי הביולוגיה, ועוסקת בין השאר בחקר המגוון הביולוגי ובהבנת התנאים הגאוגרפיים הדרושים לקיומם של יצורים, והשפעתם של תנאים אלו ואחרים על תכונותיהם של היצורים.

מחקרים ביוגאוגרפיים עוסקים בתצפיות על יצורים חיים ובלימוד שרידי יצורים קדומים, דוגמת מאובנים, והשוואתם לנתונים גאולוגיים אודות התקופה שבה חיו יצורים אלו. בין השאר עוסקת הביוגאוגרפיה ביצורים שנכחדו ובהבנת הסיבות הגאוגרפיות שייתכן שהביאו להכחדתם, כמו גם במינים קדומים שהתפצלו למינים שונים עקב נדידת היבשות.

זואוגאוגרפיה ופיטוגאוגרפיה הם שני ענפים של ביוגאוגרפיה.

פיטוסוציולוגיה היא מדע העוסק בחקר האקולוגיה, התורשה והתפוצה הגאוגרפית של חברות צמחים.

==קישורים חיצוניים==

* 
* 

*
קטגוריה:תחומים בביולוגיה
קטגוריה:גאוגרפיה
נורמן ויטקר

נורמן ויטקר (באנגלית: Norman Tweed Whitaker); 9 באפריל 1890, פילדלפיה – 20 במאי 1975, פיניקס) היה שחמטאי אמריקאי בדרגת אמן בינלאומי.

אביו של ויטקר לימד אותו לשחק בהיותו בן 14, ולאחר מכן התקדם על ידי צפייה במשחקיו של הרי נלסון פילסבורי בשנת 1905. בשנת 1918 היה ויטקר אחד מטובי השחמטאים בארצות הברית והיה אמור לקיים דו-קרב על תואר אליפות ארצות הברית מול פרנק מרשל, אך הוא לא התייצב לתחרות. בשנת 1927 ניצח בתחרות בינלאומית שהתקיימה במישיגן בהשתתפות 12 שחמטאים, ובהקדימו את שמואל רשבסקי. ויטקר הוכרז כאלוף ארצות הברית על ידי National Chess Federation, הגוף שקדם לאיגוד השחמט האמריקאי United States Chess Federation (USCF).

בשנת 1928, במהלך ירח הדבש שלו הגיע ויטקר להאג לשחק באליפות העולם לחובבים (תחרות שהתקיימה מול 15 אלופי ארצות שונות). למרות שהיה מעורב בתאונת רכבות קשה שבה נהרגו תשעה אנשים ואשתו נפצעה קשה, סיים בתוצאה 9.5-5.5 וזכה בפרס. מנצח התחרות היה מקס אויבה, שהפך לאלוף העולם שבע שנים מאוחר יותר.

ויטקר סיים את לימודיו באוניברסיטת פנסילבניה ואת לימודי המשפטים באוניברסיטת ג'ורג'טאון. הוא עבד תקופה מסוימת בממשלת ארצות הברית כעוזר שר הפנים, בשנת 1922. זמן קצר לאחר מכן נשלל רישיון עריכת הדין שלו והוא הורשע במספר פשעים כולל גנבת מכונית, משלוח מורפיום בדואר והתעללות מינית בקטין. ויטקר הגיש מספר תביעות נגד מעצר השוא, לטענתו.

בשנת 1932 זכה ויטקר לפרסום בזמן חטיפתו של בנו של צ'ארלס לינדברג. סוכן לשעבר ב-FBI בשם גזטון מינס תכנן להונות בסכום של 104,000 דולר יורשת עשירה בטענה שהוא בקשר עם החוטפים. מינס תכנן להשתמש בוויטקר לצורך איסוף הסכום, אך שניהם נעצרו ונשפטו. ויטקר הורשע בניסיון לסחיטה, שהה בבית הסוהר 18 חודשים, שוחרר ונעצר פעם נוספת. הוא שהה תקופות בבתי סוהר שונים, כולל אלקטרז שם התחבר לפושע אל קפונה.

לאחר שחרורו, חזר ויטקר לפעילות כשחמטאי במשרה מלאה. במשך שנים אחדות היה מהשחקנים הפעילים ביותר באמריקה ובאירופה. הוא השתתף באליפויות הפתוחות של ארצות הברית עם תוצאות טובות, כאשר בשנים 1923 ו-1930 חלק מקום ראשון. בשנת 1948 הצליח להגיע למקום ה-16 בלבד באליפות ארצות הברית. בשנותיו האחרונות השתתף בעיקר בתחרויות חלשות בהן היה יכול לזכות והמשיך בכך עד מותו בשנת 1975.

== ספר שכתב ==
<div style="direction: ltr;">
* 365 Ausgewahlte Endspiele: Eines Fur Jeden Tag Im Jahr Schach-Chess (Deutsch) 365 Selected Endings: One For Each Day of the Year, English by Norman T. Whitaker and Glenn E. Hartleb (1960) 
</div>

== לקריאה נוספת ==
<div style="direction: ltr;">
* Hilbert, John Samuel (2000), Shady Side: The Life and Crimes of Norman Tweed Whitaker, Chess Master, Cassia, 
* Whitaker, Norman (December 1969), "Sixty-five Years in American Chess", Chess Life: 502-4
</div>

== קישורים חיצוניים ==

* [https://web.archive.org/web/20090105224135/http://www.jeremysilman.com/book_reviews_jd/jd_shady_side.html SHADY SIDE THE LIFE AND CRIMES OF NORMAN TWEED WHITAKER, CHESSMASTER]
* [http://chessmetrics.com/cm/CM2/PlayerProfile.asp?Params=199510SSSSS3S142236000000141000000000033210100 מידע כללי]

קטגוריה:שחמטאים אמריקאים
קטגוריה:בוגרי אוניברסיטת פנסילבניה
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אישים שנכלאו באלקטרז
קטגוריה:אמריקאים שנולדו ב-1890
קטגוריה:אמריקאים שנפטרו ב-1975
אאוגאן מק מוירדאך

אאוגאן מק מוירדאך (בגאלית סקוטית: Eógan mac Muiredaig; נפטר ב-739) היה מלך דאל ריאטה החל משנת 736 לערך ועד פטירתו.

אאוגאן עלה לשלטון לאחר מות אביו מוירדאך מק איינבכלייך, ולכן היה בן לקנן לואיירן (שבט לואיירן) ומלך גם על שבט זה. אאוגאן אינו מוזכר ב"דואן אלבאנאך" המזכיר לאחר מוירדאך את אייד פינד; אולם 
אאוגאן מוזכר ב"דברי ימי מלרוז" כמלך דאל ריאטה.

בתקופת שלטונו של אאוגאן פלשו לדאל ריאטה הפיקטים תחת הנהגתו של אואנגוס מק פרגוסה, ובמשך שלושה עשורים לא הייתה הממלכה עצמאית.

==קישורים חיצוניים== 
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:אישים שחיו במאה ה-8
כתב פלילי (סדרת טלוויזיה)

כתב פלילי היא סדרת טלוויזיה בבימוי חיים בוזגלו, ששודרה בשנת 2005 בערוץ הראשון.
הסדרה עוסקת בחייו של כתב פלילי בשם אודי תבור (המגולם על ידי אייל שכטר) אשר כותב בעיתון "חדשות היום".
הסדרה מתרחשת בישראל וכוללת 14 פרקים.

במרכז העלילה מגלה הכתב הפלילי אודי תבור כי יש דמות בכירה במשטרה שמשתפת פעולה עם העבריין הבכיר סמי שאקי. אודי תבור מתחיל במסע לגלוי זהות הבכיר המושחת במשטרה. במהלך פרקי הסדרה מוצגים חייו המקצועיים והאישיים של הכתב הפלילי והתנגשות ביניהם.

הסדרה צולמה בסוף 2004, ועלתה לשידור ב-2 נובמבר 2005.

הסדרה הייתה מועמדת לפרס בפסטיבל הקולנוע ירושלים, אך לא זכתה.
==שחקנים==
*אייל שכטר - אודי תבור, כתב פלילי בחדשות היום
*עודד תאומי - שניאור, עורך עיתון חדשות היום
*יוסי וירז'נסקי- מנש, מו"ל עיתון חדשות היום
*אורי גבריאל - סמי שאקי, ראש ארגון פשע
*שרגא הרפז - איזי פולק
*עמוס לביא - מומי, סגן ניצב במשטרה
*סמדר קילצ'ינסקי - אורית תבור, אשתו של אודי
*שרון זליקובסקי - קרן אלמגור, פקד במשטרה
*צופית גרנט - נילי, רכזת כתבים בעיתון חדשות היום
*אושיק לוי - שוקי שדה, כתב פלילי במעריב היום
*ירון מוטולה - רוני אילני
*נתן כוגן - אביו של אודי
*חיים זנאתי - רז, חוקר פרטי
*אורנה פיטוסי - סימה
*ליאור מילר - שאולי, צלם בעיתון חדשות היום
*סמי הורי - אהרון לוי, בן ראש ארגון פשע
*רמי ויצמן - ג'ול שאקי
*עמוס ארבל- בתפקיד עצמו
*שיר אריאלי - תום, ביתו של אודי
*דור צויגנבום - עו"ד ניר תבור, אחיו של אודי
*סיון שטרית
*איציק זוהר - בתפקיד עצמו
*ריימונד אמסלם -
*ששי גז - בתפקיד עצמו
*יונתן בן דוד - יונתן
*חיים בוזגלו - חוקר מח"ש

== קישורים חיצוניים ==

* [https://www.youtube.com/results?search_query=כתב+פלילי כתב פלילי], באתר יוטיוב

ביקורות
* 
* 

==הערות שוליים==

קטגוריה:סדרות טלוויזיה ישראליות שעלו לשידור בשנות ה-2000
אוניברסיטת אטווש לוראנד

אוניברסיטת אטווש לוראנד (בהונגרית: Eötvös Loránd Tudományegyetem או בקיצור ELTE), הנמצאת בעיר בודפשט, היא אחת האוניברסיטאות הגדולות והעתיקות בהונגריה. היא נוסדה בשנת 1635. משנת 1950 האוניברסיטה נקראת על שמו של הברון לוראנד אטווש, שהיה פיזיקאי, פוליטיקאי, הונגרי, פרופסור באוניברסיטה, מטפס הרים. נשיא האקדמיה ההונגרית למדעים בין השנים 1889–1905, שר התרבות של הונגריה בשנים 1894–1895.

==היסטוריה==
האוניברסיטה נוסדה ב-7 בנובמבר 1635 בנאג' סומבט או טרנבה, בסלובקיה שהייתה אז חלק מממלכת הונגריה, על ידי הארכיבישוף והתאולוג פטר פאזמאן. ההנהגה ניתנה לישועים. באותו זמן, לאוניברסיטה היו רק שתי מכללות (מכללה לאומנות ומכללה לתאולוגיה) המכללה למשפטים התווספה בשנת 1667 וזו לרפואה הוקמה ב-1769.
אחרי התפרקות מסדר הישועים האוניברסיטה הועברה לבודה (חלק מבודפשט היום). ב-1777 התמקמה האוניברסיטה סופית בפשט בהתאם לכוונות המייסד. עד לקראת סוף המאה ה-19 יהודים לא נתקבלו לעבוד באוניברסיטה. בשנת 1894 ראשון היהודים שהתקבל כפרופסור באוניברסיטה היה יצחק יהודה גולדציהר, אולם בהתחלה לא הוא זכה לזכויות בפקולטה או למשכורת ורק ב-1904 התמנה לפרופסור מן המניין.

==האוניברסיטה במאה ה־21==
כיום קיימות באוניברסיטה 8 פקולטות שונות ויותר מ-30,000 תלמידים לפי הדירוג האקדמי של אוניברסיטאות בעולם מאת אוניברסיטת ג'יאו טונג שאנגחאי (2005). היא קיבלה את התואר האוניברסיטה השנייה הטובה ביותר בהונגריה אחרי אוניברסיטת סגד. האוניברסיטה חברה ברשת אוטרכט וחברה בקבוצת קוימברה.

==פקולטות==
שמונה פקולטות האוניברסיטה כדלהלן:
* פקולטה למשפטים
* פקולטה לחינוך מיוחד
* פקולטה למדעי הרוח
* פקולטה למידענות
* פקולטת חינוך ופסיכולוגיה
* פקולטה להכשרת מורים לבית הספר היסודי וגני ילדים
* פקולטה למדעי החברה
* פקולטה למדעים

==קישורים חיצוניים==

* 

* [https://www.elte.hu/en/faculties/law אתר הפקולטה למשפטים] 
* [https://www.elte.hu/en/faculties/humanities אתר הפקולטה למדעי הרוח] 
* [https://www.elte.hu/en/faculties/informatics אתר הפקולטה לאינפורמטיקה] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בודפשט: חינוך
בודפשט
קטגוריה:רשת אוטרכט
קטגוריה:קבוצת קוימברה
אוניברסיטת ג'יאו טונג שאנגחאי

אוניברסיטת ג'יאו טונג שאנגחאי (בסינית פשוטה: 上海交通大学; בסינית מסורתית: 上海交通大學, פין-יין: Shànghǎi Jiāotōng Dàxué) הממוקמת בשאנגחאי, היא אחת האוניברסיטאות הגדולות והמשפיעות ברפובליקה העממית של סין ואחת מ-100 האוניברסיטאות המובילות בעולם. האוניברסיטה נמצאת תחת ניהול עיריית שאנגחאי ומשרד החינוך הסיני (MOE). אוניברסיטת שאנגחאי מורכבת מ-6 קמפוסים עם יותר מ-3,000 דונם. האוניברסיטה חברה ברשת אוניברסיטאס 21, בברית אוניברסיטאות דלתא של יאנגצה , בבברית העולמית של אוניברסיטאות טכנולוגיות ובליגת C9.

לאוניברסיטת שאנגחאי יש 34 בתי ספר/מחלקות, 12 בתי חולים מסונפים, 13 מכוני מחקר, 23 יחידות ו-5 מיזמים, עם 18,004 סטודנטים לתואר ראשון, 28,439 לתואר שני ו-1,858 סטודנטים בין-לאומיים. סגל האוניברסיטה כולל 3,887 מרצים במשרה מלאה, 30 חברים באקדמיה הסינית למדעים (CAS) ו-27 חברים באקדמיה הסינית להנדסה (CAE). האוניברסיטת מציעה 75 תוכניות לתואר ראשון המכסות 9 דיסציפלינות מרכזיות: כלכלה, משפטים, ספרות, מדע, הנדסה, חקלאות, רפואה, ניהול ואמנויות. במהלך 128 שנות ההיסטוריה שלה, אוניברסיטת שאנגחאי חינכה יותר מ-400,000 כישרונות עבור המדינה והעולם.

== דירוג אקדמי של אוניברסיטאות בעולם ==

משנת 2003 אוניברסיטת ג'יאו טונג שאנגחאי מפיצה את הדירוג האקדמאי של אוניברסיטאות בעולם, שמנתח את האוניברסיטאות הטובות בעולם לפי איכות הסגל (40%), תוצרי מחקר (40%), איכות ההוראה (10%) וביצוע מעשי לעומת מספר תלמידי האוניברסיטה (10%). דירוג זה הוא בלעדי בתחום המחקר, בעיקר בתחום המדע הנסיוני.

== דירוגים בין-לאומיים ==
* דירוג שאנגחאי – מקום 46 (2023)
* דירוג Times Higher Education – מקום 43 (2024)
* דירוג QS לאוניברסיטאות – מקום 51 (2024)

== קישורים חיצוניים ==

* 
* [https://web.archive.org/web/20130424125419/http://hebrew.cri.cn/1/2009/09/20/2s789.htm אוניברסיטאות היוקרה בסין], באתר הרדיו הבינלאומי של סין 

ג'יאו טונג שאנגחאי
קטגוריה:הרפובליקה העממית של סין: מדע וטכנולוגיה
קטגוריה:שאנגחאי: מבנים
קטגוריה:אוניברסיטאס 21
קטגוריה:הברית העולמית של אוניברסיטאות טכנולוגיות
קטגוריה:ליגת C9
קטגוריה:התאגדות אוניברסיטאות האוקיינוס השקט
מכירת חצר

300px
250px

מכירת חצר, נקראת גם מכירת גראז (מאנגלית: Garage sale; Yard sale), הוא אירוע פרטי, חד פעמי ולא פורמלי בו סחורה משומשת נמכרת על ידי אנשים פרטיים בבתיהם ולעיתים רבות אף בחניה המקורה הפרטית של המוכרים ומשום כך זכו האירועים הללו לכינוי "Garage sale". מכירות חצר נפוצות במיוחד בארצות הברית.

בדרך כלל הסחורה אשר נמכרת ב"מכירת חצר" כוללת פריטים ביתיים אשר לא נחוצים יותר במשק הבית כאשר בעל הרכוש הוא זה שאחראי על ניהול מכירת החצר. לעיתים רבות המוצרים שנמכרים הם חדשים / במצב כמו חדש / במצב שמיש ומוצעים למכירה פשוט משום שהבעלים שלהם איננו רוצה או צריך יותר את הפריט ומעוניין למכור אותו בעיקר כדי לצמצם את כמות הרכוש שברשותו או בשביל להרוויח כספים.

אירועים אלו מתקיימים לרוב לפני מעבר דירה או בתחילת האביב, אחרי שאנשים מסדרים את ביתם ואת מחסניהם לקראת הקיץ. לפני אירוע המכירה, המוכר מפרסם את המועד המתוכנן בו הוא מתכוון לערוך את מכירת החצר באמצעות פליירים, מודעות בעיתון או באתרי אינטרנט המכילים לוח מודעות מקוון (כגון קרייגסליסט). המכירה מתבצעת בדרך כלל במוסך, בחצר הבית, על המרפסת, או מדי פעם בתוך הבית של המוכר.

הפריטים אשר נמכרים לרוב במכירות חצר כוללים בגדים, ספרים, צעצועים, תקליטורים, כלי גינה, ציוד ספורט, ומשחקי לוח. כמו כן, לעיתים רבות נמכרים גם פריטים גדולים יותר כגון ריהוט ומכשירי חשמל ביתיים. מכירות חצר נפוצות בעיקר באזורים פרווריים בסופי השבוע כאשר מזג האוויר הוא טוב ובדרך כלל נערכות בטווח שעות מוגדר. מכירות החצר מושכות אליהן לעיתים רבות אנשים אשר מחפשים אחר עסקאות טובות או אחר חפצים נדירים או יוצאי דופן.

אף על פי שברוב המקרים המחיר של הפריטים במכירות החצר נקבע על ידי המוכרים מראש והם הצמידו תוויות מחיר לפריטים לעיתים רבות הקונים נוהגים להתמקח על מחירי הפריטים ומצליחים להוריד את המחיר של הפריטים. לעיתים רבות הפריטים במכירת החצר עשויים אף להיות ללא תוויות מחיר משום שהמוכר מעדיף להתמקח עם הקונים על מחיר הפריטים.

לעיתים נערכות מכירות חצר על ידי מספר משפחות אשר מרכזות את הפרטים במקום אחד בו מתבצעת המכירה או על ידי מספר משפחות אשר מתגוררות בשכנות ומחליטות לערוך את מכירות חצר באותו המועד.

== ראו גם ==
* סחורה משומשת
* שוק פשפשים

==קישורים חיצוניים==

קטגוריה:שווקים
קטגוריה:ארצות הברית: תרבות
קטגוריה:צרכנות
קטגוריה:חצרות
אלימלך אברהם

אלימלך אברהם הוא קצין ומפקד בחטיבת גולני מגדוד 13 שעוטר בצל"ש הרמטכ"ל במלחמת יום כיפור.<ref></ref>

אברהם היה קצין בדרגת סגן ומפקד מוצב 107 ("פורטוגל") ברמת הגולן במלחמת יום הכיפורים. המוצב הותקף על ידי כוחות סוריים גדולים, כוחות חיל רגלים משולבים עם שריון. המוצב נשאר מבודד במוצב עם כוח לוחמים של 19 איש,<ref></ref> והמשיך להילחם ללא סיוע תחת פיקודו של אברהם. אברהם פיקד על אנשי המוצב במשך כל ימי הלחימה במוצב, תוך שהוא מכוון טנקים של צה"ל לירי לעבר השריון הסורי שעל המוצב.<ref></ref>

במשך 100 שעות הדפו חיילי המוצב את התקפת הכוחות הסוריים, כשהם סובלים ממחסור בתחמושת ומתקלות בכלי הנשק, ואף הצליחו להגן על הצירים באזור.

על רוח הלחימה של אברהם הוענק לו צל"ש הרמטכ"ל על ידי הרמטכ"ל מוטה גור.

על סיפור הגבורה של המוצב נכתב הספר "עשירי למניין" מאת רומן פריסטר, שהגיע למוצב הנצור עם יחידת חרמ"ש ששחררה את הנצורים, וכתב את הספר על פי שיחות איתם.

סיפור הגבורה של המוצב מועבר במסגרת מורשת הקרב של חטיבת גולני ובמסגרת קורס הקצינים של צה"ל.

==ראו גם==
*מוטי אשכנזי

== קישורים חיצוניים ==
* 
*[https://www.makorrishon.co.il/nrg/online/1/ART2/506/695.html מוצב פורטוגל: זיכרונות מאי בודד]

== הערות שוליים ==

קטגוריה:חיילי חיל הרגלים במלחמת יום הכיפורים
קטגוריה:מפקדי מחלקות במלחמת יום הכיפורים
קטגוריה:מעוטרי צל"ש הרמטכ"ל במלחמת יום הכיפורים
קטגוריה:ישראלים שנולדו במאה ה-20
אוניברסיטת סגד

אוניברסיטת סגד (בהונגרית: Szegedi Tudományegyetem) היא אוניברסיטה השוכנת בעיר סגד שבדרום הונגריה.
לפי הדירוג האקדמי של אוניברסיטאות בעולם, שמוציאה אוניברסיטת ג'יאו טונג שאנגחאי, לשנת 2010, דורגה האוניברסיטה במקומות 301–400 בדירוג הכלל-עולמי, במקומות 124–168 באירופה ובמקומות 1–2 בהונגריה.

==קישורים חיצוניים==

* 

==הערות שוליים==

קטגוריה:סגד
סגד
עתיקות (כתב עת)

עתיקות (Atiqot) הוא שמו של כתב עת אקדמי בנושאי ארכאולוגיה, היוצא לאור בעברית ובאנגלית על ידי רשות העתיקות מאז שנת 1955.

כתב העת מפרסם מאמרים המתמקדים בחפירות ההצלה הרבות הנערכות מדי שנה מטעם רשות העתיקות.

בתחילה יצאו שתי סדרות נפרדות בעברית ובאנגלית, אבל החל מגיליון 20 (1991), אוחדו החלקים העברי והאנגלי והם מופיעים בגיליון אחד.

בין העורכים:
* עופר בר-יוסף
* רפאל גרינברג
* איילת גלבוע
* צבי גל

== קישורים חיצוניים ==
* 
* 
* [https://www.antiquities.org.il/EShopProducts.aspx?Category_id=15 עתיקות] באתר רשות העתיקות

קטגוריה:ישראל: כתבי עת מדעיים
קטגוריה:כתבי עת לארכאולוגיה של ארץ ישראל
קטגוריה:רשות העתיקות
חנה קורן

חנה קורן (5 באוקטובר 1946 – 24 ביולי 2016) הייתה גרפולוגית ישראלית, מייסדת "חנה קורן – מכון לגרפולוגיה" הפועל מאז שנת 1973 ולו שני סניפים בישראל: בתל אביב ובחיפה. 

קורן הייתה מומחית לגרפולוגיה וגרפולוגיה משפטית. חברה באגודות גרפולוגיות אמריקניות. סיפקה שירותי אבחון גרפולוגי ליחידים ולמוסדות וייעוץ משפטי בנושאי כתב יד וזיוף כתב יד. הייתה מומחית לזיהוי מסמכים ועדה מומחית בבתי משפט בישראל החל משנת 1980 וגם בבריטניה, ארצות הברית, ספרד וקפריסין.

קורן השתתפה בתוכניות רדיו בישראל, בארצות הברית ובבריטניה. השתתפה בתוכנית הרדיו "תרגיל בחמש אצבעות" ששודרה בגלי צה"ל בין השנים 1976 ל-1984 ובתוכנית הרדיו "עצם הפז"ם" ששודרה בין השנים 1989 ל-1993. בנוסף הייתה אורחת קבועה בתוכנית הטלוויזיה של אודטה שוורץ בערוץ 10 ופרסמה טורים אישיים ומאמרים בעיתונים.

למרות הפופולריות של הגרפולוגיה בישראל, אין לה תמיכה מדעית<ref></ref><ref></ref> והיא נחשבת לפסאודו-מדע.

== מספריה ==
* הגרפולוגיה : מסודות כתב ידך, מסדה (1983)
* גרפולוגיה מ-"א" עד "ת", פרולוג (1994)
* אהבה בכתב היד : מדריך גרפולוגי לזוגיות טובה, מודן (2006)
* The Secret Self: A Comprehensive Guide to Handwriting Analysis Adama NY ו-Kuperard UK (1988)

== קישורים חיצוניים ==
* [http://www.annakoren.co.il/ חנה קורן - מכון לגרפולוגיה] - אתר הבית של חנה קורן והמכון לגרפולוגיה.
* 

==הערות שוליים==

קטגוריה:גרפולוגיות ישראליות
קטגוריה:פסאודו-מדע
קטגוריה:ישראליות שנולדו ב-1946
קטגוריה:ישראלים שנולדו ב-1946
קטגוריה:ישראליות שנפטרו ב-2016
קטגוריה:ישראלים שנפטרו ב-2016
אליהוא ייל

אליהוא ייל
אליהוא ייל (באנגלית: Elihu Yale, נולד ב-5 באפריל 1649 בבוסטון, מסצ'וסטס, נפטר ב-8 ביולי 1721 בלונדון, אנגליה) התורם הראשון לאוניברסיטת ייל והאדם שעל שמו היא נקראת.

נולד לדייוויד ייל (1613–1690) ואורסולה נייט (1624–1698). ייל היה הנכד של אן לויד (1591–1659), האשה שאחרי מות בעלה הראשון נישאה למושל מושבת ניו הייבן תאופילוס איטון. בזמן שמלאו לייל 4 שנים משפחתו עברה לאנגליה ומעולם לא שבה לצפון אמריקה.

בשנת 1999 דירג המגזין האמריקאי "מורשת אמריקה" את אליהוא ייל כנדבן שקיבל הכי הרבה כבוד ללא סיבה מוצדקת בהיסטוריה האמריקאית, בטענה שהאוניברסיטה שתשא את שמו מאוחר יותר (אוניברסיטת ייל) התפרסמה בעיקר בזכות נדיבותו של תורם בשם ג'רמיה דאמר אך נאמני בית הספר לא רצו שיכירו את האוניברסיטה בשם "קולג דאמר" (באנגלית נשמע כמו "הקולג' הטיפש יותר").

==קישורים חיצוניים==

* 
* 

קטגוריה:בוסטון: אישים
קטגוריה:אוניברסיטת ייל
קטגוריה:נדבנים אמריקאים
קטגוריה:ילידי 1649
קטגוריה:נפטרים ב-1721
ההתאחדות העולמית לטאקוונדו

ההתאחדות העולמית לטאקוונדו (באנגלית: World Taekwondo או בקיצור: WT, לשעבר World Taekwondo Federation) היא פדרציית ספורט בינלאומית חברה בוועד האולימפי הבינלאומי (IOC) בתור מפקחת על תחרויות אמנות הלחימה טאקוונדו. ההתאחדות יוסדה בקוריאה הדרומית ב-28 במאי 1973. בפגישה הראשונה של הפדרציה שנערכה במטה הראשי, הקוקיוון, שנמצא בסיאול, קוריאה הדרומית, עם נציגות מ-35 מדינות מרחבי העולם.

לפי ה-WT הטאקוונדו היא אחת מאמנויות הלחימה השיטתיות והמדעיות ביותר מבין אמנויות הלחימה הקוריאניות המסורתיות, למורים יש יותר מכישורי לחימה גופניים. זו משמעת שמראה דרכים להגביר את הרוח שלנו ואת אורך החיים תוך כדי אימון הגוף והנפש. היום, הטאקוונדו הפך לספורט כלל עולמי שהשיג מוניטין בינלאומי ועומד ביחד עם שאר המשחקים האולימפיים הרשמיים.

==קישורים חיצוניים==
*

קטגוריה:אמנויות לחימה
קטגוריה:פדרציות ספורט
מופע צדקה

[[לייב ארת' באצטדיון ומבלי, 7 ביולי 2007]]
במת [[לייב 8 ברומא, יולי 2005]]
מופע צדקה הוא קונצרט שבו מתאספים ומשתפים פעולה אמנים נודעים באופן חד-פעמי על מנת להופיע בפני קהל רב בחינם או עבור תשלום זעום, במטרה לגייס כספים למטרה נשגבת (כגון סיוע לחסרי ישע, לפליטים, למוכי פגעי מלחמה או מזג אוויר וכדומה) או למען העלאת מודעות עולמית לנושא ערכי כגון מצבה של יבשת אפריקה, זכויות אדם ומצב כדור הארץ.

מופעי צדקה ידועים מן העבר, למשל ב-28 בדצמבר 1791 נערך קונצרט לגיוס כסף עבור משפחתו של וולפגנג אמדאוס מוצארט שנפטר ב-5 באותו חודש והותיר את משפחתו בחוסר-כל.

בעת החדשה מאופיינים מופעי צדקה בהופעת כוכבי רוק מול קהל עשרות-אלפים, כאשר הגדולים שבמופעים משתרעים על פני מספר ערים ברחבי העולם, בעת ובעונה אחת. האירוע הראשון מסוג זה, שתפקידו הבלעדי הוא גיוס כספים, היה הקונצרט למען בנגלדש מאוגוסט 1971, שאורגן על ידי יוצא הביטלס ג'ורג' האריסון והמוזיקאי ההודי ראווי שנקר. אמנם קדם לו פסטיבל מונטריי בקיץ 1967, אך תפקידו העיקרי לא היה גיוס כספים.

מופעי צדקה מפורסמים נוספים הם:
* נשף השוטר החשאי, 1979 ונשף השוטר החשאי האחר, 1981 שנערכו בלונדון לטובת אמנסטי אינטרנשיונל וכללו השתתפות אמנים כחבורת מונטי פייתון ופיט טאונסנד (במופע הראשון) וסטינג, פיל קולינס, דונובן, אריק קלפטון, ג'ף בק ובוב גלדוף (במופע ה"אחר"), החלו סדרת מופעים המשלבים קומדיה ומוזיקה.
* לייב אייד היה מופע צדקה שנערך ב-13 ביולי 1985 ואורגן על ידי בוב גלדוף ומידג' יור. האירוע, שהיה הגדול מסוגו עד אז, התרחש במספר מקומות בעולם: אצטדיון ומבלי בלונדון ואצטדיון JFK בפילדלפיה, במוסקבה ובסידני. האירוע הועבר באמצעות שידור לוויין ל־1.5 מיליארד צופים ברחבי העולם בשידור חי. ההכנסות הוקדשו לנפגעי רעב באפריקה.
* היה סדרת מופעים עולמית בהשתתפות ברוס ספרינגסטין, סטינג, פיטר גבריאל, טרייסי צ'אפמן, יוסו אנ'דו (Youssou N'Dour) ואמנים אחרים בסתיו 1988 על מנת לעורר סוגיות של זכויות אדם ולגייס כספים לארגון אמנסטי אינטרנשיונל. המופע נערך בפני אצטדיונים מלאים ושיאו היה ב-15 באוקטובר בבואנוס איירס. אל המשתתפים הקבועים הצטרפו בערים שונות אמנים להופעות חד-פעמיות כג'ואן באאז, ראווי שנקר, יורגוס דאלארס, רוי אורביסון ואחרים.
* לייב 8 היה מופע צדקה שנערך ב-2 ביולי 2005, 20 שנה לאחר "לייב אייד", במטרה ללחוץ על חברות ה-G8 להשקיע יותר כספים במדינות אפריקה ומדינות מתפתחות אחרות. המופע התקיים בו זמנית בלונדון, בפריז, בברלין, ברומא, בפילדלפיה, בבארי (בקנדה), בטוקיו, ביוהנסבורג ובמוסקבה, ופרויקט עדן (ליד קורנוול, בריטניה). גם בראש ארגון מופע זה עמד בוב גלדוף, יחד עם בונו, סולן להקת U2. במופע זה אוחדה להקת פינק פלויד וכן השתתפו להקת המי, פול מקרטני, דף לפרד, סטיבי וונדר, בון ג'ובי, הפט שופ בויז, אר.אי.אם., מדונה, סלין דיון, סטינג, רובי ויליאמס ורבים אחרים. גם הזמרת הישראלית אחינועם ניני השתתפה, במופע שהתקיים ברומא. מזכ"ל האו"ם דאז, קופי ענאן, נאם באירוע, וכן מנהיג דרום אפריקה דאז, נלסון מנדלה. היה זה מופע הצדקה הגדול ביותר עד עתה.
* לייב ארת שנערך ב-7 ביולי 2007 (תאריך שנכתב 07/07/07) היה מופע שאורגן על ידי אל גור במטרה להעלות מודעות לנושא ההתחממות העולמית. בסדרת המופעים, שהתקיימו במוקדים רבים מרחבי העולם הופיעו יותר מ-150 אמנים.

==קישורים חיצוניים==

*
קטגוריה:אירועי מוזיקה
מדליית תומאס קלר

מדליית תומאס קלר (באנגלית: Thomas Keller Medal) ניתנת על ידי פדרציית החתירה הבינלאומית (FISA) על קריירה יוצאת דופן בענף ספורט החתירה. זהו הכבוד הגבוה ביותר בחתירה הניתנת לכל אתלט אחרי חמש שנים מתאריך פרישתו מהספורט. היא מציינת קריירת חתירה יוצאת מן הכלל וספורטיביות מופתית.

היא נקראת על שמו של תומאס קלר שהיה הנשיא של FISA משנת 1958 עד מותו בשנת 1989.

==זוכים==
{| class="wikitable"

! שנה !! זוכה !! מדינה !! פרופיל
|-
| 1990 || אלף הנסן || נורווגיה ||
|-
| 1991 || תומאס גריינר || גרמניה ||
|-
| 1994 || יורי פימנוב || רוסיה ||

|}

== קישורים חיצוניים ==

* 

== הערות שוליים ==

קטגוריה:ספורט מים
קטגוריה:פרסי ספורט
וולטר גילברט

וולטר גילברט (באנגלית: Walter Gilbert; נולד ב-21 במרץ 1932) הוא פיזיקאי, ביוכימאי וביולוג אמריקאי ממוצא יהודי. זוכה פרס נובל לכימיה לשנת 1980 (במשותף עם פרדריק סנגר ולצד פול ברג).

== קורות חיים ==

גילברט נולד בבוסטון שבמסצ'וסטס. הוא סיים תואר הראשון בפיזיקה ובכימיה ב-1953 ותואר השני ב-1954, את שניהם קיבל מאוניברסיטת הרווארד. את לימודי הדוקטורט במתמטיקה סיים באוניברסיטת קיימברידג' ב-1957 בהנחיית זוכה פרס נובל, עבדוס סלאם. ב-1959 מונה לפרופסור באוניברסיטת הרווארד, וב-1972 מונה לפרופסור לביולוגיה מולקולרית בקתדרה של החברה האמריקנית לסרטן בהרווארד.

יחד עם אלן מקסם (Allan Maxam) פיתח ב-1979 שיטה לריצוף DNA. באותה שנה קיבל את פרס לסקר למחקר רפואי בסיסי. הוא גם פיתוח שיטה לסינתזה של אינסולין. בשנת 1980 קיבל את פרס נובל לכימיה יחד עם פרדריק סנגר ופול ברג על התרומה לקביעת רצפי הנוקלאוטידים של חומצות הגרעין. ב-1977 זכה בפרס מטעם האקדמיה הצרפתית למדעים וב-1987 נבחר לעמית זר בחברה המלכותית

הוא הציע את המושג השערת עולם ה-RNA והיה יזם של מספר חברות סטארט-אפ ביולוגיות, ביוג'ן ו-Myriad Genetics. כמו כן, הוא משמש כחבר בוועדה המדעית של מכון המחקר סקריפס (Scripps Research Institute).

== חיים אישיים ==
גילברט נשוי לסליה סטון, ביתו של י' פ' סטון מ-1953 ולהם שני ילדים. לאחר פרישתו מאוניברסיטת הרוורד ב-2001 החל בקריירה אמנותית שמשלבת אמנות ומדע דרך עיסוק בצילום דיגיטלי.

==קישורים חיצוניים==

* [https://nobel.anumuseum.org.il/persona/וולטר-גילברט/ וולטר גילברט], אנשי סגולה - יהודים זוכי פרס נובל, באתר [https://www.bh.org.il/he/ בית התפוצות].
* 

==הערות שוליים==

קטגוריה:בוסטון: אישים
קטגוריה:פיזיקאים יהודים אמריקאים
קטגוריה:ביוכימאים יהודים אמריקאים
קטגוריה:זוכי פרס נובל יהודים אמריקאים
קטגוריה:עמיתים זרים בחברה המלכותית
קטגוריה:עמיתים יהודים בחברה המלכותית
קטגוריה:זוכי פרס נובל לכימיה
קטגוריה:יהודים חברי האקדמיה הלאומית למדעים של ארצות הברית
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת קיימברידג'
קטגוריה:סגל אוניברסיטת הרווארד
קטגוריה:אמריקאים שנולדו ב-1932
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
קונסטנטין פרנבאך

קונסטנטין פהרנבאך (בגרמנית: Constantin Fehrenbach; 11 בינואר 1852 – 26 במרץ 1926) היה מדינאי גרמני ששימש כקנצלר גרמניה מטעם מפלגת המרכז הגרמנית בין השנים 1920–1921.
== חייו ==
פהרנבאך נולד בכפר וולנדינגן באזור היער השחור, בו שימש אביו כמורה הכפר. הוריו, שהיו שייכים לאמונה הקתולית הכשירו אותו לכמורה, והוא למד תאולוגיה באוניברסיטת אלברט-לודוויג בפרייבורג. משהגיע למסקנה כי חיי הכמורה אינם מתאימים לו, החל ללמוד משפטים. בשנת 1882 החל לעסוק בעריכת דין בפרייבורג, וכן החל לעסוק בפוליטיקה, ואף נבחר לרייכסטאג. בשנת 1918 שימש כנשיא הרייכסטאג, ולאחר מכן כנשיא האספה הלאומית עד שנת 1920. עם פרישתם של אנשי המפלגה הסוציאל-דמוקרטית הגרמנית מהקואליציה, לאחר כישלונם בבחירות ביוני 1920, נבחר פהרנבאך לתפקיד קנצלר גרמניה, תוך כדי שהוא יוצר קואליציה עם המפלגה הגרמנית הדמוקרטית ומפלגת העם הגרמנית. הקואליציה החזיקה מעמד פחות משנה, והממשלה התפטרה באפריל 1921 במחאה כנגד הערכת שווי הפיצויים שהושתו על גרמניה עליה הכריזו בעלות הברית באותו החודש. פהרנבאך המשיך לעמוד בראש מפלגתו, מפלגת המרכז הגרמנית בין 1923 למותו בשנת 1926.

==קישורים חיצוניים==

* 

קטגוריה:קנצלרי גרמניה
קטגוריה:רפובליקת ויימאר: פוליטיקאים

קטגוריה:ילידי 1852
קטגוריה:גרמנים שנפטרו ב-1926
אורנג' (מחוז, קליפורניה)

מחוז אורנג (באנגלית: Orange County) הוא מחוז בדרום קליפורניה, ארצות הברית וסנטה אנה היא מושב המחוז שלו. אוכלוסיית המחוז נכון ל-2008 נאמדת ב-3,121,251 נפש, שלישי בקליפורניה אחרי מחוז לוס אנג'לס ומחוז סן דייגו. במחוז שלושים וארבע ערים.

המחוז מפורסם בשל התיירים הרבים הפוקדים אותו בכל שנה עקב האטרקציות הרבות הממוקמות בו, כמו פארק דיסנילנד המפורסם והחופים הרבים לאורך קו החוף.
כמו כן, מאז הסדרה המפורסמת האו.סי (O.C קיצור ל-Orange County), תיירים רבים פוקדים את המחוז על מנת לראות את מה שראו בסדרה.

המחוז נחשב בעבר למחוז השמרן ביותר בקליפורניה ואחד השמרנים בארצות הברית, שממנו עלו יוזמות כמו יוזמת בריגס. אולם בבחירות לנשיאות ארצות הברית 2016 בחר רוב המחוז במועמדת הדמוקרטית לראשונה מאז 1936. מגמת שינוי זו נמשכה גם בבחירות האמצע בשנת 2018 ובבחירות לנשיאות ארצות הברית 2020 בניצחונות למועמדים מהמפלגה הדמוקרטית.

==קישורים חיצוניים==

* 

*
אורנג'
בובובו-בו בו-בובו

בובובו-בו בו-בובו (ביפנית: ボボボーボ・ボーボボ, נקראת גם: Bo x 7 או Bo-bobo) היא סדרת מאנגה ואנימה יפנית סאטירית, שמתייחסת רבות לתרבות הפופולרית ביפן. הסדרה שודרה לראשונה ביפן בין השנים 2003 עד 2005. בישראל הסדרה שודרה בערוץ ג'טיקס בשנת 2007.

==עלילה==
עלילת הסדרה מתרחשת במאה ה-31 לספירה, בעולם שנמצא תחת שליטת אימפריית מרגריטה, ששליטה, הקיסר טסורו טסורינה הרביעי, מחליט להפוך את כל אזרחיה לקירחים. בחור אמיץ ותמהוני בשם בובובו-בו בו-בובו מחליט להילחם בצבא הקיסר, שנשלח לבצע משימה זו, ולמנוע מהם לגנוב את שיער בני האדם. בו-בובו משתמש במתקפת שיער האף המיוחדת שלו כדי להילחם בהם. בהמשך הסדרה מצטרפים אליו נער בשם הפוקו-מארי, נערה בשם ביוטי ואדם בשם דון פטש. ביחד החבורה עוברת הרפתקאות רבות.

==הדמויות והמדבבים בגרסה העברית==
* בובובו-בו בו-בובו (אלדד פריבס)
* ביוטי (דון לני-גבאי)
* דון פטש (עפרון אטקין)
* גייזר (דניאל זילברשטיין)
* גנרל ג'יגלר (עמי מנדלמן)
* סופטון (גיא רושיניאק)
* האטנקו (ירון מנשה)
* דנגאקו-מן (יובל גרבש)
* סוזו (אורלי תגר)
* קפטן בטל-שיפ (יורם יוספסברג)
* בולדיבולד הרביעי (שרון בורגאוקר)
* הקריין (לירון ברנס)

ומדבבים נוספים: אמנון וולף, תום שוורצברג, אסתי ברעד-פורים, עדי וייס, מירון אהרונוביץ', נורית בנאי קורן, עידו דנקנר, בני אדלר, צביקה שוורצברג, דור סרוגו, מייקי אריאל, דנה שחר, נמרוד דדו, טליה ברקאי, ניר רון, יהויכין פרידלנדר, נדב טל, יזהר פינק, ויפה גבאי.

דיבובה של הסדרה בישראל נמשך עד פרק 26. החל מפרק 27 והלאה, הסדרה המשיכה בשפה האנגלית, בתוספת כתוביות בעברית.

==קישורים חיצוניים==
* 

* 

קטגוריה:סדרות מאנגה
קטגוריה:אנימות ומאנגות קומדיה
קטגוריה:אנימות ומאנגות הרפתקאות
קטגוריה:שונן
קטגוריה:סדרות אנימה משנות ה-2000
קטגוריה:סדרות אנימה
קטגוריה:ג'טיקס: תוכניות וסדרות
האלה

הַאלֶה על נהר זאלֶה (בגרמנית: Halle an der Saale; ובקיצור: האלה) היא עיר בת כ-230,000 תושבים במדינת סקסוניה-אנהלט בגרמניה, והיא העיר בעלת האוכלוסייה הגדולה ביותר במדינה זו.

ביחד עם לייפציג המרוחקת ממנה רק 40 קילומטרים יוצרת האלה אזור מטרופוליני. האלה היא עיר מסחר חשובה. אוניברסיטת מרטין לותר והאקדמיה למדעים לאופולדינה שבעיר הקנו להאלה גם מוניטין אקדמיים. האלה היא גם נקודה חשובה ברשת הרכבות בגרמניה.

בהאלה נולד המלחין גאורג פרידריך הנדל, המדינאי יוהאן פרידריך שטרואנזה וכן ריינהרד היידריך.

ב-9 באוקטובר 2019, במהלך יום הכיפורים, נורו למוות שני בני אדם בפיגוע הירי מחוץ לבית הכנסת בעיר.

== קישורים חיצוניים ==

* 
* 
* 

*
קטגוריה:סקסוניה-אנהלט: ערים
עמרי כץ

עמרי חיים כץ (באנגלית: Omri Haim Katz; נולד ב-30 במאי 1976) הוא שחקן עבר אמריקאי-ישראלי.

==ביוגרפיה==
כץ נולד וגדל בלוס אנג'לס, קליפורניה שבארצות הברית, לזוג הורים ישראלים בשם רינה ויורם כץ. לו אח גדול בשם מייקל ואחות גדולה בשם לאלי. בילדותו התגורר במשך כשנה בישראל.

החל מפברואר 2022, בבעלותו של כץ חברת קנאביס.

כץ מתגורר כיום בלוס אנג'לס עם אשתו מישל ווטרס<ref></ref> ושני ילדיהם.

== קריירה ==
בשנת 1983 לוהק כץ לתפקיד של ג'ון רוס יואינג השלישי <small>(אנ'),</small> בנו של ג'יי אר יואינג (לארי הגמן) לעונה השביעית של סדרת הטלוויזיה הפופולרית "דאלאס" מבית רשת CBS, אותו גילם עד לסיום שידורי הסדרה ב-1991.

בשנת 1991, לאחר ביטולה הסדרה "דאלאס", החל כץ לככב בתפקיד הראשי בסדרת הטלוויזיה "אירי, אינדיאנה" ברשת NBC. עלילת הסדרה מתמקדת במרשל טלר (כץ), נער בן 13 אשר עבר עם משפחתו מניו ג'רזי לעיירה מסתורית ומפחידה, שם הוא עד לאירועים מסתוריים רבים. הסדרה בוטלה לאחר עונה אחת, למרות ששבע שנים לאחר מכן הופקה לה סדרת המשך אך כץ לא לקח חלק בה.

בשנת 1993 גילם כץ את מקס דניסון, הדמות הראשית בסרט הקומדיה והפנטזיה "הוקוס פוקוס", אודות נער שבטעות שובר קללה עתיקה ומחזיר שלוש מכשפות מסוכנות מן המתים.

בשנת 1999 ביצע הופעת אורח בסדרה הקומית "זרוקים ויורמים" ברשת NBC.

בשנת 2002 שיחק בסרט הקצר "Journey Into Night" בתור שון; זהו תפקידו האחרון של כץ נכון להיום.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |1993
|הצגה יומית
|סטן
|
|-
|הוקוס פוקוס
|מקס דניסון
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1983 - 1991
|דאלאס
|ג'ון רוס יואינג השלישי <small>(אנ')</small>
|תפקיד משני (עונות 14-7); 149 פרקים
|-
|1984
|Simon & Simon
|ילד
|פרק: "Yes, Virginia, There Is a Liberace"
|-
|1991 - 1992
|אירי, אינדיאנה
|מרשל טלר
|תפקיד ראשי; 19 פרקים
|-
| rowspan="2" |1991
|זורו
|ג'ק אדמס
|פרק: "The Man Who Cried Wolf"
|-
|הרפתקאות דינוזאורים
|טימי
|סרט טלוויזיה של ערוץ דיסני
|-
|1992
|The Torkelsons
|ג'ייסון
|פרק: "Double Date"
|-
|1993 - 1995
|המופע של ג'ון לרוקט
|טוני המינגוויי
|6 פרקים
|-
|1996
|Dallas: J.R. Returns
|ג'ון רוס יואינג השלישי <small>(אנ')</small>
|סרט טלוויזיה של CBS
|-
|1999
|זרוקים ויורמים
|בראד
|פרק: "Tests and Breasts"
|-
|2000
|ג'נרל הוספיטל
|מקעקע
|פרק: "26 April 2000"
|-
|2018
|Childhood Thoughts
|מרשל טלר (מאירי, אינדיאנה)
|פרק: "אירי, אינדיאנה"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:אמריקאים ממוצא ישראלי
קטגוריה:אמריקאים שנולדו ב-1976
צלילה רוז

צלילה רוז (נולדה ב-29 בנובמבר 1937) היא במאית ישראלית שהייתה עורכת ומפיקה בערוץ הראשון החל משנת הקמתו ב-1968, ומנהלת מחלקת תוכניות הילדים והנוער של הערוץ בשנים 2002-1980.

== חייה ==
רוז נולדה בישראל. את שנות ילדותה העבירה בבית חינוך לילדי עובדים ולאחר מכן בגימנסיית רחובות. בשנים אלה הייתה פעילה בתנועת הנוער השומר הצעיר. לאחר השירות הצבאי הצטרפה לקיבוץ זיקים, שם פגשה את בעלה. השניים נסעו ללונדון בשליחות מטעם השומר הצעיר, שם הדריכו בני נוער לקראת עלייתם ארצה. בשנת 1959, במהלך שהותה בלונדון, למדה מחול מודרני, ועם סיום לימודיה בשנת 1964 החלה ללמד מחול בבתי ספר ברחבי לונדון.

בשנת 1966, בעידודה של לאה פורת, מנהלת התוכניות בקול ישראל, החלה רוז ללמוד בימוי וניהול תוכניות טלוויזיה בלונדון. אחרי שנת השתלמות בטלוויזיה המסחרית הבריטית היא חזרה לישראל והצטרפה לצוות ההקמה של הטלוויזיה הישראלית.

תוכנית הילדים הראשונה בהפקתה הייתה "מי למעלה מי למטה" בשנת 1971. בשנים שלאחר מכן רוז הגתה, הפיקה וערכה רבות מתוכניות הילדים המוכרות והאהובות של שנות השבעים ושנות השמונים, ביניהן: "ריצ'רץ'", "טלפלא", "הצריף של תמרי", "ראש כרוב", "קרוסלה", "שמיניות באוויר", "החתול שמיל", "שלוש ארבע חמש וחצי", "הופה היי", "מסיבת גן", "ציפי בלי הפסקה", "לא כולל שירות" ועוד. כמו כן, רוז יזמה את הבאתן ושידורן של תוכניות רכש מצליחות ופופולריות כגון "אלף", "הדרדסים" ו"טלטאביז".

בשנת 1980 מונתה למנהלת מחלקת תוכניות הילדים והנוער, תפקיד אותו מילאה עד אשר יצאה לגמלאות בדצמבר 2002, לאחר 35 שנות עבודה בערוץ.

רוז נשואה לנורמן רוז, פרופסור למדע המדינה מהאוניברסיטה העברית. לשניים ילדה, ד"ר ענבל רוז (שנולדה בעת שהותם בלונדון), והם מתגוררים בשכונת אבו תור בירושלים.

אחותה של רוז, רינה קופר, הייתה אמנית רב תחומית.

== קישורים חיצוניים ==

* 
* 

קטגוריה:נשות טלוויזיה ישראליות
קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:הערוץ הראשון: אישים
קטגוריה:בוגרי בית חינוך רחובות
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:ישראליות שנולדו ב-1937
קטגוריה:ישראלים שנולדו ב-1937
אשיקאגה טאקאוג'י

אשיקאגה טקאוג'י
אשיקאגה טקאוג'י (1305–1358) היה מפקד צבאי יפני, שהקים את היסודות לשושלת הצבאית ששלטה ביפן במהלך ימי הביניים, שושלת מורומצ'י. הוא שלט ביפן בשנים 1338–1358.

אשיקאגה היה צאצא למשפחת הסמוראים מבית סוויאה גנג'י (מינאמוטו). הוא החל לפעול בעיקר כמה שנים אחרי שהחלה תקופה של מרידות, בעקבות עלייתו לשלטון של הקיסר גו-דאייגו בשנת 1318. בתקופה זו הלכה וגדלה האופוזיציה בקיוטו למשטר השוגונים מקאמקורה, שנתפס ברוטלי, אלים וברברי. בין השנים 1324–1331 החלו להופיע מספר התארגנויות כנגד המשטר. הקיסר גו-דאייגו הואשם בבגידה, והוגלה לאיי אוקי.

במאי 1333 שוגר צבא בהנהגתו של אשיקאגה טקאוג'י לקיוטו, לחסל את המרידות. אך כשהגיע לאזור, הפך את עורו והכריז על עצמו כתומך של הקיסר גו-דאייגו, תקף את משרדי השוגונים בקיוטו וכבש אותם. תוך זמן קצר הפיל את שלטונם של השוגונים בקאמקורה.

הקיסר גו-דייאגו חזר לשלטון וערך שינויים חוקתיים, בהם קבע שהוא הקיסר הישיר והחזק של המדינה. אך ב-1335 מרד בו יושיסידה, מפקד צבאי וצאצא אחר מבית גנג'י. הוא כבש את קיוטו ואילץ את גו-דייאגו ותומכיו לברוח דרומה ליושימנו, שם הקים קיסרות יריבה לקיסרות שבקיוטו. אשיקאגה טקאוג'י, שנשאר בקיוטו, המליך במקומו קיסר חדש, קומיו, בן למשפחה יריבה למלוכה, וכך יצר את הבסיס לשושלת השוגונים הארוכה של מורומצ'י.

טקאוגי קיבל מהקיסר החדש את תואר השוגון, והפך לשוגון הראשון מבית משפחת אשיקאגה ששלט ביפן. ברוב תקופת שלטונו עסק אשיקאגה במלחמת האזרחים נגד התומכים בשלטונו של גו-דאייגו, וכן במאבקים בתוך השוגונות, בשל היריבות הגדולה בין בניו. לאחר מותו ירש אותו בנו אשיקאגה יושיאקירה בתור שוגון.

==קישורים חיצוניים==

* 

קטגוריה:אנשי צבא יפנים
קטגוריה:ילידי 1305
קטגוריה:נפטרים ב-1358
פייסון

פייסון (באנגלית: Payson) היא עיר במחוז יוטה ביוטה, ארצות הברית. היא חלק מהמטרופולין של פרובו. במפקד האוכלוסין שנערך בשנת 2000 בארצות הברית מנתה אוכלוסיית פייסון 12,716 נפש. נכון ל-2024 ראש העיר הוא ווילם רייט.

== קישורים חיצוניים ==

* 
*[https://www.paysonscottishfestival.org/ פסטיבל פייסון]
* 

קטגוריה:יוטה: ערים
קטגוריה:יישובים שהוקמו ב-1850
מחוז יוטה

מחוז יוטה (באנגלית: Utah County) הוא מחוז שנמצא במדינת יוטה בארצות הברית.

במפקד האוכלוסין שנערך בארצות הברית בשנת 2000 מנתה האוכלוסייה 368,536 נפש ועד לשנת 2007 הוערכה האוכלוסייה ב-483,702 נפש. היא נקראת על שם האינדיאנים הילידים (באנגלית: Ute Indians). העיר הגדולה ביותר ועיר המחוז היא העיר פרובו. מרכז האוכלוסייה ממוקמת בעיר לאי.

מחוז יוטה הוא חלק מהמטרופולין של יוטה.

==קישורים חיצוניים==

* 

יוטה
קבר סית מנע

קבר סית מנע - מבפנים
קבר סית מנע הוא קבר קטן של שייח'ית סית (גברת) מנע הנמצא בצד המערבי של דרך יאיר פרג במודיעין, בצידה המזרחי של דרך הפטרולים ששימשה בתור הכביש הישן של מכבים-רעות שעברה בצמוד אל קו הגבול הישן של מלחמת ששת הימים. האתר הוכרז כאתר לשימור על ידי המועצה לשימור אתרים.

== היסטוריה ==
סית מנע היא אחת מחמש השייח'יות הקבורות באזור. שאר הארבע: סית זהרה, סית חניה, סית פרחה וסית חוריה. האגדה מספרת שהן היו אחיותיו של שייח' מעין, שעל שמו נקרא כפר ביר-מעין, שעל שטחו נמצא רעות. כאשר השייח' מת היו אחיותיו בדרך ללוויה וכל אחת מתה באמצע הדרך. זהו אחד המקומות הבודדים בארץ שידוע שהוא מקום קבורה לאישה-שייח'ית.

מעריכים ששייח' מעין היה מנהיג ששלט על כפרי הסביבה. לפי גרסה אחרת שייח' מעין היה אחד מה"צחאבה", המצביאים של מוחמד שיצאו בפקודתו לכיבוש ארצות.

== לקריאה נוספת ==
* עודד פיינגרש, יופי של ארץ, ספריית מעריב, 1983

== קישורים חיצוניים ==

* שירן סבאג, [http://www.iaa-conservation.org.il/Projects_Item_heb.asp?site_id=62&subject_id=10 קבר סית מנע- הסרת סכנה], [http://www.antiquities.org.il/default.aspx אתר רשות העתיקות] - [http://www.iaa-conservation.org.il/ מינהל שימור], אוגוסט 2010

סית מנע, קבר
קטגוריה:שפלת יהודה: אתרים ארכאולוגיים
קטגוריה:מודיעין-מכבים-רעות: אתרים ארכאולוגיים
קטגוריה:מודיעין-מכבים-רעות: מבנים